
Vulkanizáló prés átalakítása és gyártástechnológiája

Gépészmérnöki tanulmányaim során különösen nagy hangsúlyt fektettem a gyártástechnológia fejlesztésére és az ipari rendszerek optimalizálására, ezért is szakosodtam gyártástechnológia szakirányra. Ezzel a szemléletettel végeztem munkám, ahol sikerült alkalmaznom is. A Contitech Magyarország Kft-nél gyakran részt veszek gépek gyártásával, átalakításával és gyártástechnológiájával kapcsolatos projektekben. A vulkanizáló prések kiemelt szerepet játszanak az autóiparban használatos légrugók és egyéb gumialkatrészek gyártásában, hiszen ezek az eszközök biztosítják a gumi végső mechanikai és fizikai tulajdonságait. Gyakran viszont még elavult, régi rendszerek már nem mindig felelnek meg az ipar mai követelményeinek, amelyek egyre inkább a gyorsaságra, hatékonyságra, fenntarthatóságra és költségoptimalizálásra fókuszálnak. Ezért a meglévő fejlesztések és átalakítások kulcsfontosságú szerepet töltenek be egy gyár életében. Kutatásom célja a vulkanizáló prések műszaki és technológiai fejlesztése, amely magában foglalja a tervezési és gyártási folyamatok optimalizálását is. Az átalakítás során külön figyelmet fordítok a berendezések energiahatékonyságának növelésére, a gyártási folyamat pontosságára, valamint az új automatizálási irányelvekre is. Ezek az innovációk nemcsak a termelési költségeket csökkenthetik, hanem a gyártott termékek minőségét is javíthatják, illetve megnövelhetik a gépek élettartamát is A tervezési szakaszban modern mérnöki eszközök mellett a klasszikus tervezési és méretezési módszereket is alkalmazok. Remélem, hogy munkám eredményei hozzájárulnak a gépészeti technológiák továbbfejlesztéséhez, és inspirációt nyújtanak a gyártásfejlesztési megoldások terén dolgozó mérnökök számára.



